Diari Oficial de la Generalitat Valenciana


Sumari del DOGV 5838, del 29-08-2008 (2008/10082)

RESOLUCIÓ de 17 de juliol de 2008, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, i s'aprova el projecte tècnic d'execució per a la construcció de la línia elèctrica aerosubterrània d'alta tensió a 132 kV, simple circuit, de derivació a la nova ST El Serrallo, de la línia elèctrica existent a 132 kV La Plana - CT Castelló, al terme municipal de Castelló de la Plana, província de Castelló. Expedient ATLINE/2007/261/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5838

Data del DOGV
:   29-08-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10330


Data del document
:   17-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * subministrament d'energia elèctrica
    * empresa privada

RESOLUCIÓ de 17 de juliol de 2008, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, i s'aprova el projecte tècnic d'execució per a la construcció de la línia elèctrica aerosubterrània d'alta tensió a 132 kV, simple circuit, de derivació a la nova ST El Serrallo, de la línia elèctrica existent a 132 kV La Plana - CT Castelló, al terme municipal de Castelló de la Plana, província de Castelló. Expedient ATLINE/2007/261/12. [2008/10993]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a 46752 València, c/ Menorca, 19, en data 4 de setembre de 2007, davant del Servici Territorial d'Energia de Castelló, en què sol·licita que se li concedisca l'autorització administrativa i l'aprovació del projecte tècnic d'execució per a la construcció de la línia elèctrica aerosubterrània d'alta tensió a 132 kV, simple circuit, de derivació a la nova ST El Serrallo, de la línia elèctrica existent a 132 kV La Plana - CT Castelló, al terme municipal de Castelló de la Plana, província de Castelló.   
Al mencionat escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent, en data 14 d'agost de 2007.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de Castelló de 16 de febrer de 2008, en el Diari Oficial de la Comunitat Valenciana de 20 de febrer de 2008 i en el diari El Periódico Mediterráneo de 19 de juny de 2007, de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a allò que s'ha preceptuat en el Decret 162/90, de 15 d'octubre, sobre impacte ambiental.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que d'acord amb el mencionat Decret 88/2005 es va traslladar a l'Ajuntament de Castelló de la Plana la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.  
El referit Ajuntament va contestar i va informar que la instal·lació no interferix els plans d'ordenació urbana.  
Vist que d'acord amb el que establix el mencionat Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament a l'empresa Iberdrola Generación, SA. No consta en l'expedient contestació a este efecte per la mencionada empresa.   
Atés que d'acord amb el projecte presentat, la finalitat de la instal·lació és millorar la qualitat de subministrament als usuaris domèstics i industrials de la zona, i donar així resposta a les demandes de potència, així com descarregar les instal·lacions elèctriques actuals.  
Atés que amb data 6 de juny de 2008, la directora general de Gestió del Medi Natural, de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental i va estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de línia elèctrica a 132 kV de derivació a ST El Serrallo de la línia a 132 kV La Plana - CT Castelló, el traçat de la qual discorre pel terme municipal de Castelló de la Plana (província de Castelló), sempre que este es desenvolupe amb les previsions del projecte, l'Estudi d'Impacte Ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
Vist que el Servici Territorial d'Energia de Castelló, encarregat de la instrucció de l'expedient ha informat favorablement la sol·licitud.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, la construcció de la línia elèctrica aerosubterrània d'alta tensió a 132 kV, simple circuit, de derivació a la nova ST El Serrallo, de la línia elèctrica existent a 132 kV La Plana - CT Castelló, al terme municipal de Castelló de la Plana, província de Castelló i les característiques principals del qual són les següents:  
a) Tram aeri.  
Des del suport núm. 9 existent de les línies a 132 kV La Plana - CT Castelló i El Ingenio - CT Castelló fins al nou suport de transició aerosubterrània.  
- Tensió nominal: 132 kV (1ª categoria).  
- Freqüència: 50 Hz.  
- Tipologia constructiva: aèria.  
- Potència màxima que s'ha de transportar: 84,14 MVA.  
- Nombre de circuits: un.  
- Conductors: cables d'alumini-acer, de 147,1 mm² de secció total, tipus LA-145.  
- Cables de terra: en tota la seua longitud portarà un cable de terra del tipus Foadk i secció 30,2 mm² .  
- Aïllament: cadena d'aïlladors de compòsit tipus U120RB132P, nivell de tensió 130 kV i longitud total 1.390 mm.  
- Suport: metàl·lic, de transició de doble circuit tipus 22S190, constituït per perfils angulars de costats iguals galvanitzats en calent, d'acer S275JR i S355J0, organitzat en forma de gelosia senzilla i troncopiramidal, que disposa de dos banyes en la part superior per al cable de terra i fibra òptica. S'instal·laran tres terminals exteriors unipolars aptes per a una tensió de 220 kV, un per fase.  
- Preses de terra: sistema mixt de piques i anelles  
- Longitud total: 43 m.  
b) Tram subterrani.  
Des del nou suport de transició aerosubterrani fins a la nova ST El Serrallo.  
- Tensió nominal: 132 kV (1ª categoria).  
- Freqüència: 50 Hz.  
- Tipologia constructiva: subterrània.  
- Potència màxima a transportar: 84,14 MVA per circuit.  
- Nombre de circuits: dos.  
- Conductors: cable d'aïllament sec, tipus XLPE de polietilé reticulat i 2000 mm²-coure de secció, i un cable de comunicacions per fibra òptica de secció 30,2 mm² i diàmetre 16 mm.  
- Terminals exteriors: en els suports pedestals, s'instal·laran en nombre de tres, unipolars a 132 kV un per fase.  
- Obra civil: rasa d'1,60 m d'ample i 1,50 m de profunditat mínima.  
- Portarà allotjats tres tubs de 250 mm de diàmetre disposats a portell, un tub de 100 mm de diàmetre per al cable de terra i un quadritub de 40 mm de diàmetre per a cable de comunicacions, embegut en capa formigó de 0,824 m de profunditat, llit de reblert de 480 mm de grossària, senyalització de la canalització a una altura de 200 mm, finalment reblert de formigó H-150 fins cota terreny.  
- Parallamps: en els suports de pas a subterrani s'instal·larà un parallamps per fase d'òxids metàl·lics sense explosors.  
- Longitud: El primer tram de canalització és entubada i formigonada de doble circuit, i longitud de 246 m i el segon, en canaleta prefabricada per a doble circuit, fins a arribar als terminals projectats en els suports pedestals la longitud dels quals és de 96 m longitud parcial = 342 m.  
. Longitud total: 385 m (43 + 342)  
. Pressupost total: 1.219.363,75 euros.   
Segon  
Aprovar el projecte d'execució firmat per tècnic competent i visat pel col·legi oficial corresponent en data 14 d'agost de 2007, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de tres mesos des de la notificació d'esta resolució. Amb anterioritat a la finalització del dit termini Iberdrola podrà sol·licitar l'ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
5. Condicions d'orde mediambiental establides en la Declaració d'Impacte Ambiental de 6 de juny de 2008:  
a) Es restauraran a les condicions inicials, totes les àrees que s'hagen vist alterades per les obres i es procedirà a la correcta gestió dels residus generats.  
b) Tal com es proposa en l'estudi d'impacte ambiental, s'obtindrà el vistiplau de la Conselleria competent, per a la realització del seguiment arqueològic de les obres. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar immediatament a la Conselleria de Cultura i Esport.  
c) Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.  
d) D'acord amb l'article 4 del YQA 3535/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener, el promotor haurà de comunicar a l'òrgan ambiental (per escrit), amb suficient antelació, la data de començament de l'execució del projecte.  
e) Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de juliol de 2008.- El director general d'Energia: Antonio Cejalvo Lapeña.